  Майя Бывальцева Брангуртысь песянайёсын пуктэм черкез 20-тӥ инвожое вӧсялозы. Со сярысь ивортэ Сарапулысь епархилэн пресс-службаез. Выль черк пуктэмын кырӟась песянайёсын гастрольёс дыръя люкам коньдонэн, озьы ик юрттэт сётӥзы вань мылкыд карисьёс. Лэсьтӥськон улэ нырысетӥез из понэмын вал 2011-тӥ арын, нырысетӥез служба ортчиз 2015-тӥ арын. Пӧртэм каръёстӥ но кунъёстӥ ветлон дыръя коллективлы трос мудоръёс кузьмазы, али соос выль храме интыямын. Кылсярысь, песянайёслэн Матроналэн чудотворной мудорез вань. Песянайёс трос пол вераллязы, соос черк пуктыны мылкыдъёсын кырӟаны кутскизы шуыса. «Милесьтым ӵем юало, мар каромы ми черкез пуктэм бере, ветломы-а гастрольёсын? Мон верасько: «Ум, ум ветлэ. Кырӟаломы асьме храмын, отын кырӟасьёслы балкон лэсьтэмын, но черкогуртысьтымы клубын. Чылкак дунтэк», — вераз одӥгаз интервьюын коллективлэн кивалтӥсез Ольга Туктарева. Нялтас вераса, черкез лэсьтон капчиен ӧз мыны. Нырысетӥзэ фундаментэз 2012-тӥ арын лэсьтӥзы, но сое выльысь тупатъяно луиз. Лэсьтӥськонлы 20 миллион манет пала кошкиз. Тегъёс: Мерлык Удмуртия черк Брангуртпесянайёс Брангурт  